Diari Oficial de la Generalitat Valenciana


Sumari del DOGV 5069, del 11-08-2005 (2005/9468)

Informació pública del programa per al desenvolupament de l'actuació integrada de la unitat d'execució del sector D-1 del Pla General d'Ordenació Urbana de la Pobla de Vallbona.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5069

Data del DOGV
:   11-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9468


Organisme emissor
:   Grupo de Empresas Bruesa, SA

Tipus de document
:   Anunci

Informació pública del programa per al desenvolupament de l'actuació integrada de la unitat d'execució del sector D-1 del Pla General d'Ordenació Urbana de la Pobla de Vallbona. [2005/A9468]
  
De conformitat amb l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la mercantil Grupo de Empresas Bruesa, SA, ha depositat a l'Ajuntament de la Pobla de Vallbona i a la Notaria de Manuel Puerto Vañó, amb domicili al carrer Poeta Llorente, número 150, de la Pobla de Vallbona, una alternativa tècnica del programa per al desenvolupament de l'actuació integrada de la unitat d'execució del sector D-1, del Pla General d'Ordenació Urbana de la Pobla de Vallbona, integrada per la documentació següent: memòria del programa d'actuació integrada, avantprojecte d'urbanització i pla parcial.
  
Per tal d'aplicar el que estableix l'article 48.1.c, en relació amb el 46.3 de la Llei 6/1994 adés indicada, i amb l'objecte de seguir el procediment simplificat que s'hi preveu, pertoca sotmetre l'esmentada alternativa tècnica de programa amb tots els documents que la integren a informació pública, per un període de 20 dies hàbils, comptadors des de l'endemà de la publicació de l'edicte corresponent en el Diari Oficial de la Generalitat Valenciana.
  
Es fa constar que, durant tal termini, qualsevol persona interessada podrà comparéixer a l'esmentada notaria i sol·licitar una còpia de l'acta de protocol·lització o que li siga mostrada esta. Així mateix, es fa constar la possibilitat de consultar a l'Ajuntament de la Pobla de Vallbona les actuacions derivades de la documentació depositada en este, i de presentar davant d'ell, per a la seua incorporació a aquelles, tant al·legacions com alternatives tècniques que pretenguen competir amb l'exposada al públic.
  
Així mateix, mitjançant el present anunci, es fa saber als interessats que, durant els cinc dies hàbils següents a l'acabament del període d'informació publica esmentat en el paràgraf anterior, es podran presentar davant de l'Ajuntament de la Pobla de Vallbona les proposicions juridicoeconòmiques per a executar qualsevol de les alternatives. L'acte d'obertura de pliques s'efectuarà en la següent data hàbil a la de la conclusió per a presentar-les.
  
A l'empara de l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (modificada per la Llei 4/1999), la publicació del present anunci val d'avís per als titulars cadastrals de parcel·les incloses en la unitat d'execució del programa que resulten desconeguts, amb domicili desconegut o que per ser este insuficient, intentada la notificació de l'avís, no s'haja pogut efectuar.